***ტექნიკური დავალება***

***პროექტის დასახელება***

*გურჯაანის მუნიციპალიტეტში, სოფელი კოლაგის ტერიტორიაზე, ალაზანი 2 ჰესის, გამყვანი არხის ბოლოს, ჩამქრობი აუზის, შესწავლისა და რეაბილიტაციის საპროექტო-სახარჯთაღრიცხვო დოკუმენტის (პროექტი) მომზადება.*

***არსებული სიტუაციის აღწერა***

*საპროექტო ობიექტი მდებარეობს, გურჯაანის მუნიციპალიტეტში, სოფელი კოლაგის ტერიტორიაზე.*

*აღნიშნული ობიექტი წარმოადგენს ჰიდროკვანძს, რომელიც მოიცავს: სათავე (წყალმიმღები) კვანძი, წყალსაგდები გალერეა, გამრეცხი გალერეა, უქმი წყალსაგდები არხი, სადაწნეო სადერევაციო მილსადენი, ჰესის შენობა (საგენერატორო) და გამყვანი არხი.*

*გამყვანი არხის კედლები რამდენიმე უბანზე დაბზარულია, რომელთაგან ორის სიგანე 1-3 სმ-ია, ხოლო მესამის სიგანე 1-2 მმ. ბზარების წარმოქმნა უკავშირდება გრუნტების ჯდენით დეფორმაციებს, რაც გამოწვეულია საფუძვლის ამგები დანალექების გამორეცხვითი პროცესების უარყოფითი ზემოქმედებით.*

*გამყვანი არხის ბოლოს, ჩამქრობი აუზის ირგვლივ ფერდობებზე, ასევე განვითარებულია წარეცხვითი და ეროზიული პროცესები.*

*იხილეთ დანართის სახით მოწოდებული ფოტოსურათები.*

***შასასყიდი დოკუმენტის შინაარსი და შემადგენლობა***

*აღნიშნული გარეომოებების გათვალისწინებით უნდა მომზადდეს საპროექტო დუკუმენტაცია, კერძოდ:*

***1. კვლევა-ძიება,*** *რომელიც უნდა მოიცავდეს შემდეგს:*

*1 - ტერიტორიის გეოდეზიური აზომვა;*

*2 - არხის კონსტრუქციული დასკვნა;*

*3 - დეტალური გეოლოგიური კვლევა;*

***2. წინასაპროექტო კონცეფცია.***

*1 - ზოგადი ჰიდროტექნიკური შეფასება;*

*2 - წინასაპროექტო სქემები;*

*3 - სავარაუდო ხარჯთაღრიცხვა;*

*აღნიშნულ ეტაპზე, დოკუმენტი უნდა შეთანხმდეს დამკვეთთან და მხოლოდ მას შემდეგ უნდა მოხდეს სრული საპროექტო დოკუმენტაციის მომზადება.*

***3. სრული საპროექტო-სახარჯთაღრიცხვო დოკუმენტი.***

*1 - განმარტებით ბარათს (არს. მდგომარეობას, საპროექტო გადაწყვეტას, ჰიდრავლ­იკურ ანგარიშს და მოდელირებას, სამშენებლო ორგანიზაციის პროექტს);*

*2 - გენერალური პროექტი (მუშა ნახაზები, გეგმები, ჭრილები, სპეციფიკაციები, ხარჯთაღრიცხვა);*

*საპროექტო დოკუმენტი უნდა შეთანხმდეს რომელიმე აკრედიტირებულ საექსპერტო ორგანიზაციასთან (საექსპერტო ხარჯებს უზრუნველყოფს დამკვეთი).*

* *საპროექტო-სახარჯთაღრიცხვო დოკუმენტის საბოლოო ვერსია უნდა შესრულდეს 3 ეგზემპლარად ფერად ტონებში, ელექტრონული ვერსია მოწოდებული უნდა იქნეს DWG და PDF ფაილებში დამკვეთის მიერ მიწოდებულ ელექრონულ ფოსტაზე.*

***საკვალიფიკაციო მოთხოვნები:***

***პრეტენდენტმა უნდა წარმოადგინოს გამოცდილების დამადასტურებელი დოკუმენტები, ანალოგიური სამუშაოების შერულების შესახებ, მინიმუმ ბოლო 5 წელიწადში.***